KLASA: 372-03/19-01/1

URBROJ: 2176/04-03-19-2

Novska, 3. travnja 2019.

Na temelju članka 9. Odluke o zakupu poslovnog prostora („Službeni vjesnik“ Grada Novske, broj: 3/13, 4/18 i 15/18-ispravak) Gradonačelnik Grada Novska objavljuje

JAVNI NATJEČAJ

1. Grad Novska daje u zakup poslovne prostore u svrhu obavljanja djelatnosti političkih stranaka:

|  |  |  |  |
| --- | --- | --- | --- |
|  ADRESA |   OZNAKA POSLOVNOG PROSTORA |  POVRŠINA U  M2 |  POČETNA  MJESEČNA ZAKUPNINA U KN |
| Ulica Adalberta Knoppa 1, Novska | **Broj 1.**U zgradi izgrađenoj na kč. br. 188/6 k.o. Novska, prizemlje desno  |   18,31  |   69,60  |
| Ulica Adalberta Knoppa 1, Novska | **Broj 2.**U zgradi izgrađenoj na kč. br. 188/6 k.o. Novska, prizemlje lijevo |  15,05 |   57,20 |
| Ulica Adalberta Knoppa 1, Novska | **Broj 3.**U zgradi izgrađenoj na kč. br. 188/6 k.o. Novska, prizemlje desno |  17,12 |  65,10 |
| Ulica Adalberta Knoppa 1, Novska | **Broj 4.**U zgradi izgrađenoj na kč. br. 188/6 k.o.Novska,prizemlje lijevo  |  15,43 |  58,70 |

2. Poslovni prostor se daje u zakup u viđenom stanju. Potpisom Ugovora o zakupu poslovnog prostora i primopredajnog zapisnika, zakupnik potvrđuje da je poslovni prostor primio u viđenom stanju i suglasan je da će prostor urediti (ako je to potrebno) o vlastitom trošku kako bi u njemu mogao obavljati ugovorenu djelatnost. Također se zakupnik odriče prava potraživati naknadu od zakupodavca za uložena sredstva u poslovni prostor, s bilo koje osnove (naknade štete, stjecanja bez osnove, smanjenja zakupnine i dr.), bez obzira jesu li sredstva uložena sa ili bez suglasnosti zakupodavca.

3. Ugovor o zakupu sklapa se na rok od 5 godina. Ugovorom će se regulirati uvjeti održavanja i korištenja poslovnog prostora kao i namjena te način usklađivanja cijene zakupa sa Odlukom o zakupu poslovnog prostora Grada Novske.

5. Zakupnik je dužan plaćati zakupninu uvećanu za iznos PDV-a i troškove koji proizlaze s osnova korištenja prostora.

6. Zakupnik ne može vršiti preinake predmetnog prostora bez pismenog pristanka zakupodavca

7. Zakupnik ne može poslovni prostor dati u podzakup.

8. Pravo sudjelovanja na natječaju imaju političke stranke upisane u registar političkih stranaka kod Ministarstva uprave Republike Hrvatske.

9. Ponuda mora sadržavati naziv i sjedište političke stranke, OIB, oznaku poslovnog prostora za koji se ponuda podnosi i visinu mjesečne zakupnine u kunama. Neprihvatljive su ponude ponuditelja koji imaju nepodmirena dugovanja prema proračunu Grada.

Ponuditelj uz ponudu mora dostaviti sljedeće isprave i dokaze:

\* izvornik ili ovjerenu presliku rješenja o upisu u registar političkih stranaka,

\* potvrdu da nemaju dugovanja prema Republici Hrvatskoj s osnova javnih davanja,

\* dokaz o uplati jamčevine.

Ponuditelji su dužni prije podnošenja ponude uplatiti jamčevinu na žiro račun Grada Novska IBAN HR 4023400091829300005, model HR 68, poziv na broj 7706-OIB ponuditelja, u iznosu dvostruke početne mjesečne zakupnine.

Poslovni prostor daje se u zakup u viđenom stanju, a može se razgledati radnim danom od 8-14 sati uz prethodnu najavu na tel. 691520.

10. Natječaj se provodi podnošenjem pisanih ponuda u zatvorenoj omotnici. Ponude na natječaj podnose se u roku 15 dana od objave obavijesti o javnom natječaju u Narodnim novinama. Ponude se podnose u zatvorenoj koverti sa naznakom „Natječaj za poslovni prostor-ne otvaraj“ na adresu: Grad Novska, Trg dr. Franje Tuđmana 2, Novska, preporučenom pošiljkom ili u pisarnici Grada Novska, soba broj 222.

Otvaranje pristiglih ponuda održat će se prvi radni dan od isteka roka za podnošenje ponuda u 12 sati u Gradu Novska, Trg dr. Franje Tuđmana 2, soba 222/I kat.

Ponuditeljima čija ponuda ne bude prihvaćena jamčevina se vraća u roku 8 dana od konačnosti odluke gradonačelnika.

Odabranom zakupniku jamčevina se uračunava u zakupninu.

11. Najpovoljniji ponuditelj je onaj koji uz ispunjavanje uvjeta natječaja ponudi najvišu visinu zakupnine.

Najpovoljniji ponuditelj obvezan je sklopiti ugovor o zakupu sa Gradom Novska u roku od 15 dana od konačnosti odluke o izboru najpovoljnijeg ponuditelja, u protivnom će se smatrati da je odustao od sklapanja ugovora i gubi pravo na povrat uplaćene jamčevine.

Najpovoljniji ponuditelj obvezan je na dan sklapanja ugovora dostaviti zakupodavcu ovjerenu bjanko zadužnicu na iznos ukupne godišnje zakupnine za ugovorno razdoblje.

Ugovor o zakupu sklapa se kao ovršna isprava sukladno članku 23. stavak 2. Zakona o zakupu i prodaji poslovnog prostora, na trošak zakupnika.

 GRADONAČELNIK

 Marin Piletić, prof.